*Tämä artikkeli käsittelee sarjakuvaa. Animaatiosarjasta on erillinen artikkeli.*

W.I.T.C.H.-logo
**W.I.T.C.H.** on Disneyn Italian osaston tuottama tytöille suunnattu sarjakuva. Sen on luonut Elisabetta Gnone vuonna 2001.

W.I.T.C.H.-sarjakuvasta on tehty myös animaatiosarja. Animaatio ei seuraa sarjakuvan juonta, vaan sen tarinalinjoissa, hahmoissa ja painotuksissa on suuria eroja alkuperäismateriaaliin verrattuna. Esimerkiksi ensimmäisen kauden pääpahis prinssi Phobos onnistuu nousemaan toisen kauden lopussa takaisin valtaan, vaikka sarjakuvissa Phobos ei esiinny kuin vain ensimmäisen ja neljännen saagan aikana. Sen sijaan sarjakuvissa Nerissa oli W.I.T.C.H.-tyttöjen päävastustaja koko toisen saagan ajan. Hahmot eivät myöskään näytä täysin samoilta kuin sarjakuvissa, koska sarjakuviin piirrettyjä hahmoja on jouduttu pelkistämään tv-sarjaan.

W.I.T.C.H.-sarjasta on myös kirjoitettu kirjoja. Kussakin kirjassa on oma seikkailu, eivätkä ne liity W.I.T.C.H.-sarjakuvaan.

Suomessa W.I.T.C.H.-lehti alkoi ilmestyä vuonna 2002. Viimeinen numero 139 julkaistiin vuonna 2013.

Juoni
-----

Viisi kuvitteellisessa Heatherfieldissä asuvaa teinityttöä valitaan Kandrakarin kudoksen vartijoiksi, ja he saavat käyttöönsä neljän alkuaineen sekä yhden määrittelemättömän yhdistävän energian voimat. W.I.T.C.H. pitää itseään fantasiasarjakuvana, mutta siihen liittyy myös supersankariteemoja; tytöt pelastavat maailman ja yrittävät samalla elää normaalia teinitytön elämää tavoitteenaan, ettei kukaan saisi vihiä heidän taianomaisista kyvyistään ja tehtävistään. Sarjakuvan päähahmot ovat W.I.T.C.H.-tytöt Will, Irma, Taranee, Cornelia ja Hay Lin.

Kandrakarin Vartijat
--------------------

Ryhmän nimi W.I.T.C.H. tulee jäsenten etunimen alkukirjaimista. Se tarkoittaa englanniksi noitaa, ja tytöt ovat noitia. 

* **Will Vandom**

Will on W.I.T.C.H-jengin johtaja. Will on syntynyt 19.1. ja hänen horoskooppimerkkinsä on kauris. Hän hallitsee mahtavaa Kandrakarin sydäntä, jossa piilee salaperäisiä voimia, ja jota haluaisivat hallita myös ryhmän viholliset Phobos, Nerissa, Arik ja erityisesti Jonathan Ludmoore. Kandrakarin sydämeen on tiivistynyt neljän alkuperäisen elementin, maan, tulen, ilman ja veden voimat, joita Will voi hallita halutessaan. Lisäksi Willillä on kyky puhua koneille ja hallita sähkölaitteita. Willillä on myös kyky saada ihmiset näkemään tiettyä unta.

Willin perheeseen kuuluu Simultech-yhtiössä työskentelevä yksinhuoltaja Susan. Willin isä Thomas erosi Susanista, kun Will oli pieni tyttö. Willillä oli myös lemmikkimurmeli, mutta se jäi auton alle. Will asuu äitinsä kanssa vanhahkossa kerrostaloasunnossa.

Will oli pitkään rakastunut supersuositun Cobalt Blue -bändin laulajaan Matt Olseniin. Will luuli Mattilla olevan säpinää mm. Jackien, Mandyn että Oruben kanssa, mutta tosiasiassa Matt ja Will olivat koko ajan olleet ihastuneita toisiinsa. Kun Will ja Matt vihdoin alkoivat ymmärtää toisiaan kivikkoisessa suhteessaan, Matt siepattiin Elementtien kirjan sisään. Myöhemmin Will ja muut W.I.T.C.H.-jengiläiset pelastivat hänet. Tämän jälkeen Matt tuurasi suositun rokkistaran Karmillan kitaristia ja joutui lähtemään Willin luota hetkeksi. Kun Matt lopulta palasi, hän siirtyi Kandrakarin palvelukseen ja varasti W.I.T.C.H.-tytöiltä voimat, jotta voisi antaa uudet tilalle. Kun Matt lopetti työt Kandrakarissa, Willin ja Mattin suhde palautui ennalleen.

Yleensä Will ei viihdy koulussa alkuunkaan, mutta kantaa silti nöyrästi vastuun tulevaisuudestaan ja saa hyviä arvosanoja. Willin lempiaineet ovat biologia ja kemia, mutta hän pitää paljon myös kuvataiteesta ja liikunnasta. Hän ei ole erityisen hyvä ranskassa. Will harrastaa uintia ja pyöräilyä, ja hän viihtyy myös pitkiä aikoja tietokoneen ja eläinten parissa.

Will on ujo, herkkä ja itsenäinen, mutta taikahahmossaan todella määrätietoinen, rohkea ja inspiroiva johtaja W.I.T.C.H.:ille.

* **Irma Lair**

Irma on W.I.T.C.H.-jengin humoristisin jäsen. Irma on syntynyt 13.3. ja hänen horoskooppimerkkinsä on kalat. Hän hallitsee vettä, ja pystyy voimillaan käskyttämään sekä pieniä vesipisaroita että suuria aaltoja, eikä hänen ihonsa ikinä rypisty vedessä. Tämän lisäksi Irma pystyy vaikuttamaan telepaattisesti koulussa opettajan kysymiin kysymyksiin ja hän voi muuttaa jonkun sammakoksi. Irma osaa myös toteuttaa toiveitaan, mikä paljastui W.I.T.C.H.-sarjakuvien ensimmäisessä saagassa.

Alussa Irmaan ihastui hieman kömpelö koulutoveri Martin, jonka tunteisiin Irma ei vastannut. Useimmiten Irma pakoilikin ihailijaansa, mutta oppi ajan kanssa pitämään Martinista. Irman varsin tapahtumaköyhä rakkauselämä sai uusia sävyjä, kun hän ihastui Cobalt Bluen kitaristi Joel Wrightiin. Kaksikolla oli vahva ystävyyssuhde, mutta molemmat olivat salaa ihastuneet toisiinsa. Irman tunteet Joelia kohtaan kävivät ilmi, kun Joel sai vahingossa käsiinsä Irman Karmilalle kirjoittaman kirjeen ja luuli tämän olevan osoitettu hänelle. Tämän jälkeen Irma ja Joel ovat eläneet tasapainoista ystävyyssuhdetta. Sarjakuvan keskivaiheessa Joel poistui W.I.T.C.H-sarjakuvista lähes lopullisesti. Joel oli edelleen varsin ihastunut Irmaan, mutta Irman tunteet olivat lämmenneet lapsuudenystäväänsä Stepheniin. Stephen sai lopulta Irman ihastumaan itseensä. Pari oli hyvin rakastunut ja seurustelivat, kunnes Stephen lähti yliopistoon. Sarjakuvan loppumisen jälkeen moni uskoo Stephenin ja Irman suhteen olevan ohi. Irma joutui paljastamaan Stephenille taikavoimansa, mutta Stephen lupasi pitää sen salaisuutena.

Irma on luonteeltaan huumorintajuinen ja pirteä, ja hän ei usein ajattele ennen kuin tekee. Taikahahmossa Irma muuttuu itsevarmemmaksi ja entistä huumorintajuisemmaksi.

* **Taranee Cook**

Taranee on W.I.T.C.H.-jengin koulumyönteisin jäsen. Hän on syntynyt 23.4. ja hänen horoskooppimerkkinsä on oinas. Hän hallitsee tulta, ja pystyy voimillaan synnyttämään liekkejä, valaisemaan alueita sekä sulattamaan metallia. Tämän lisäksi Taraneella on telepaattisia kykyjä.

Taraneen perheeseen kuuluvat tuomarina työskentelevä äiti Teresa, psykologi-isä Lionel ja isoveli Peter. Teresa on Willin äidin Susanin paras ystävä. Teresa yritti varoittaa Susania Willin isästä Thomasista, mutta epäonnistui. Taranee saa myöhemmin tietää olevansa adoptoitu, mutta siitä huolimatta pitää Teresaa oikeana äitinään eikä välitä asiasta. Cookin perhe asuu kodikkaassa omakotitalossa. 

Taranee ihastui Nigel Ashcroftiin, samaiseen poikaan, joka on yksi koulun pahis-jengin neljästä hahmosta. Taraneen äiti Teresa suhtautui Nigeliin hyvin nihkeästi. Nigel ei ikinä viihtynyt ryhmässä ja Taraneen tavattuaan hän päätti erota Uriahista ja kumppaneista. Taraneen ja Nigelin ystävyys syveni rakkaudeksi, kunnes Nigelin isoveli Daniel "Danny" käski Nigelin kirjoittaa Taraneen perheen autoon "onneton raukkis". Taranee suuttui tästä enemmän kuin oli tarkoitus. Myöhemmin Taranee ja Nigel löysivät jälleen toisensa. 

Taranee pitää koulusta enemmän kuin kukaan muu W.I.T.C.H.-jengin jäsenistä. Hän rakastaa matematiikkaa, mutta pitää myös fysiikasta, kemiasta ja joskus biologiasta. Taranee harrastaa tanssia, valokuvausta sekä satunnaisesti koripalloa ja pitää muutenkin urheilusta. Hän myös puolustaa eläinten oikeuksia ja muita eettisiä arvoja.

Taranee on ujo ja varautunut, mutta osaa olla myös erittäin itsevarma kaveriporukkansa kanssa. Kun hän muuttuu taikahahmokseen, ujous ja varautuneisuus kaikkoavat ja Taraneesta tulee sähäkkä, rohkea ja entistä itsevarmempi.

* **Cornelia Hale**

W.I.T.C.H.-jengin kuningatar Cornelia on syntynyt 10.5. ja horoskooppimerkiltään härkä. Hän hallitsee maata ja pystyy voimillaan kasvattamaan kasveja, luomaan maahan tunneleita tai kuiluja sekä aiheuttamaan maanjäristyksiä.

Cornelian perheeseen kuuluvat pankinjohtajaisä Harold, entisöijä-äiti Elizabeth, pikkusisko Lilian ja kissa Napoleon. Cornelia karttaa Haroldin tunkeilevaa äitiä, joka rajoittaa Cornelian elämän kouluun ja harrastuksiin ja haluaisi kokonaan poistaa siitä tapaamiset W.I.T.C.H.-jengin kanssa. Halen perhe asuu loisteliaassa kerrostalossa.

W.I.T.C.H.-sarjakuvan ensimmäinen saaga alkaa siitä, että Cornelian paras ystävä Elyon oli Meridianin oikea hallitsija, vaikkei sitä itse tiennytkään. Kun W.I.T.C.H.-tytöt ihmettelivät outoja sattumuksia (siis merkkejä siitä, että he olivat taikaolentoja), Elyon tapasi koulun Halloween-juhlissa lordi Cedricin, ensimmäisen saagan antagonistin Phoboksen palvelijan. Hän pyysi Elyonin treffeille ja kertoi hänelle valheita tytön menneisyydestä. Elyon lähti Cedricin mukaan Epämaille, jossa hän oli tuleva kuningatar, kruununperijä. Phobos, Elyonin veli uskotteli luovuttavansa kruunun sisarelleen, joka oli sen laillinen perijä, mutta tahtoikin vain varastaa Elyonin voimat omaan käyttöönsä. Cedricin valheiden takia Elyon kääntyi Corneliaa ja muita vastaan, mutta ymmärsi lopulta heidän olevan oikeassa. W.I.T.C.H.-tyttöjen avulla Elyon kukisti Phoboksen.

Caleb oli kapinallisten johtaja Meridianissa. Cornelia oli aina nähnyt hänestä unia, jo siihen aikaan kun Elyon vielä asui Heatherfieldissä. Cornelian lähdettyä yksin Meridianiin hän ystävystyi uudelleen Elyonin kanssa ja tapasi Calebin. Cornelia oli suruissaan, kun hän joutui lähtemään Meridianista, Calebin luota. Myöhemmin Cornelia ritaantui kuitenkin pahasti eroavaisuuksien takia Calebin kanssa, ja pari erosi. Sen jälkeen Cornelia aloittaa romanttisen suhteen ystävänsä Taraneen isoveljen, Peterin kanssa.

Taraneen lailla myös Cornelia suhtautuu kouluun myönteisesti. Cornelian lempiaine on historia, mutta hän pärjää myös muissa aineissa erinomaisesti. Poikkeuksena matematiikka tuottaa Cornelialle jonkin verran vaikeuksia. Cornelia harrastaa taitoluistelua kilpatasolla. Hän on erityisen kiinnostunut muodista.

Cornelia on viileän varma ja toisinaan vakava, mutta kuitenkin hempeän ujo varsinkin rakkausasioissa ja pelkää välillä kuollakseen mokaavansa. Taikahahmossa hänestä tulee avarakatseisempi säilyttäen silti luontaisen itsevarmuutensa.

* **Hay Lin**

Hay Lin on W.I.T.C.H.-jengin luovin ja optimistisin jäsen. Hän on syntynyt 4.6. ja horoskooppimerkkinsä on kaksonen. Hän hallitsee ilmaa ja hän pystyy voimillaan luomaan ilmavirtauksia sekä hiekkamyrskyjä. Hay Lin on ainoa W.I.T.C.H.-tytöistä, joka osaa lentää. Tämän lisäksi Hay Linillä on kyky selvittää esineiden alkuperä ja historia.

Hay Linin perheeseen kuuluu isä Chen Lin ja äiti Joan Lin, jotka ovat molemmat töissä kiinalaisessa ravintolassa, Silver Dragonissa. Hay Lin on ainoa lapsi. Hänellä on todella lämpimät välit vanhempiinsa ja välillä häntä jopa nolostuttaa olla niin hyvissä väleissä erityisesti äitinsä kanssa. Sarjakuvan lopussa Linin perhe asuu historiallisesti arvokkaassa omakotitalossa. Chen Lin ja Joan Lin jatkavat Silver Dragonin pitämistä vanhassa osoitteessaan.

Hay Lin ei uskonut rakkauteen ennen kuin tapasi Eric Lyndonin, tähtitieteilijä Zachary Lyndonin pojanpojan. Hay Lin ja Eric tunsivat heti olonsa rennoiksi toistensa seurassa ja kaksikolla oli paljon yhteisiä kiinnostuksenkohteita. Suhde alkoi juuri syventyä, kunnes Ericin vanhemmat palasivat työmatkaltaan ja ehdottivat Ericille, että tämä voisi muuttaa heidän kanssaan toiseen kaupunkiin. Pitkään perheestään erossa ollut Eric teki vaikean valinnan ja päätyi lähtemään perheensä mukaan Open Hilliin. Hay Lin masentui, mutta sai pian tilaisuuden tavata Ericiä uudestaan. Pitkä välimatka vahvisti tunteita, joita pari alkoi sitten näyttää avoimemmin. 

Hay Lin ei pidä koulua elintärkeänä osana elämää, mutta pyrkii silti silloin tällöin hyviin numeroihin. Hay Linin suosikkiaine on ehdottomasti kuvataide ja hän pitää myös todella paljon käsitöistä. Biologiasta hän ei oikein pidä, eikä olekaan kovin hyvä siinä. Hay Linin synnynnäinen lahjakkuus kuvataiteessa ulottuu vapaa-aikaankin, sillä hän piirtää, suunnittelee ja ompelee vaatteita itselleen ja ystävilleen. Hay Lin pitää myös paljon sisustamisesta ja rakastaa kaikkea avaruuteen liittyvää. 

Hay Lin on aina iloinen ja aurinkoinen, eikä hän koskaan etsi konfliktia. Taikahahmossa Hay Lin tulee itsevarmemmaksi ja rohkeammaksi ja siten hän pystyy tukemaan W.I.T.C.H-jengiä entistä paremmin.

Muita hahmoja
-------------

* **Elyon**

Elyon Brown on syntynyt 31.10. joten hän on horoskooppimerkiltään skorpioni. Hän hallitsee negatiivisia taikavoimia, jotka eivät ole sopusoinnussa luonnonvoimien kanssa. Elyon asui ennen Heatherfieldissä, opiskeli samassa koulussa W.I.T.C.H.-tyttöjen kanssa kahdeksannella luokalla ja oli Cornelian paras ystävä. Koulun juhlissa hän kuitenkin tapasi Cedricin, komean nuoren miehen, joka oli Phoboksen palvelija. Elyon ihastui Cedriciin, mutta tämä ei halunnutkaan tutustua häneen, vaan kertoa hänelle kaiken Elyonin menneisyydestä. Cedric valehteli, että Elyonin Heatherfieldin vanhemmat olisivat ilkeyttään siepanneet hänet, ja vieneet hänet pois kotimaailmastaan Epämailta. (Todellisuudessa Elyonin vanhemmiksi tekeytyneet meridianilaiset upseeri ja lastenhoitaja halusivat viedä hänet turvaan Phoboksen pahuudelta.) Elyon sai tietää olevansa Meridianista kotoisin ja lähti sinne Cedricin kanssa. Hän osoittautui Meridianin lailliseksi kuningattareksi. Phobos aloitti kruunajaisseremoniat siskolleen, mutta W.I.T.C.H.-tytöt tulivat onneksi ajoissa paikalle varoittamaan Elyonia hänen veljensä todellisista aikeista: Phoboksen tavoite oli saada Elyonin taikavoimat kirottuun kruunuun ja saada ne täten itselleen. Seremonian aikana Elyonin paikalla olikin oikeasti tämän astraalimarja eli kaksoisolento. Phobos paljasti kaikille hirvittävän tyranniutensa ja tainnutti Elyonin kaksoisolennon. Oikea Elyon kuitenkin paljasti kasvonsa ja kansa nousi kapinaan Phobosta vastaan. Prinssin soturit tuhosivat kaupunkia samaan aikaan kun Phobos yritti palatsissaan tuhota lumottua kruunua. W.I.T.C.H.-tytöt ja Elyon saapuivat palatsiin ja Cedric alkoi taistella vartijoita, Phobos Elyonia vastaan. Vartijat ja Elyon yhteispelillä kuitenkin voittivat viholliset ja lopulta Cedric ja Phobos vangittiin Kandrakariin Sumujen torniin ja Elyon nousi Meridianin oikeaksi hallitsijattareksi. Calebin riitannuttua ja sitten erottua Corneliasta Caleb ja Elyon päätyivät pariksi.
* **Caleb**

Caleb on syntyjään prinssi Phoboksen luoma palvelija, Mutisija, mutta hänelle kehittyi jo varhain vahva tahto ja omatunto, jotka saivat hänet kapinoimaan herraansa Phobosta vastaan. Tahdonvoimallaan Caleb otti ihmishahmon ja nousi johtamaan Meridianin kapinallisia, jotka taistelivat prinssi Phoboksen sortavaa hallintoa vastaan. Elyon kertoi parhaalle ystävälleen Cornelialle Calebista, ja Cornelia tajusi, että Caleb oli hänen etsimä rakkautensa. Kun Cornelia ja Caleb sitten tapasivat, he ihastuivat toisiinsa heti. Pian ihastus syveni rakkaudeksi. Kun Cornelia pyysi Calebia muuttamaan Heatherfieldiin hänen kanssaan, Caleb kieltäytyi, vaikka rakastikin Corneliaa. Heidän maailmansa olivat liian erilaiset. Cornelian sydän särkyi ja pari erosi. Caleb loukkaantui Cornelian reaktiosta niin, että lopulta menetti itsekin romanttiset tunteensa häntä kohtaan. Calebista tuli Elyonin neuvonantaja Meridianissa. W.I.T.C.H. -sarjakuvan neljännessä saagassa Caleb tajusi, että ihminen, kenen kanssa hän haluaa jakaa kaikki tunteensa (myös rakkauden...), on Elyon.
* **Orube**

Orube ei kuulu W.I.T.C.H.-jengiin, mutta hän oli mukana W.I.T.C.H.-tyttöjen Arkhanta-tehtävässä ja hän asuu hetken Heatherfieldissä. Hän lähti Heatherfieldiin Oraakkelin pyynnöstä, Taraneen sijaiseksi jengiin, kun tämä erosi ryhmästä. Hän on kotoisin Basiladesta, toisesta maailmasta. Orube on Kandrakarin taistelijattaren Luban opettama taistelija, jolla on sisäänpäinkääntynyt luonne ja soturille luontainen stoaalainen asenne. Aluksi hänellä oli ongelmia muiden tyttöjen kanssa, etenkin rennon ja huumorintajuisen Irman, mutta heistä kaikista tuli lopulta läheisiä ystäviä. Heatherfieldissä Orube työskentelee sanomalehden toimittajana. Viidennessä saagassa Orube rakastui maahan karkotettuun Cedriciin ja kertoo tälle mystisestä elementtien kirjasta. Monien juonenkäänteiden jälkeen Cedric kuolee elementtien kirjan sisällä ja hyvästelee Oruben. Tyttöjen ja Mattin päästyä pois kirjasta Orube jäi suremaan häntä ja vetäytyi Kandrakariin mietiskelemään.
* **Phobos**

Prinssi Phobos on julma, ylimielinen ja armoton Elyonin isoveli sekä Meridianin entinen riistäjähallitsija. Kun Elyon oli pieni, hänet vietiin Heatherfieldiin turvaan Phobokselta ja Phoboksesta tuli hallitsija. Hänen hallintokautensa aikana Meridianissa vallitsi köyhyys ja epätoivo, koska Phobos ei välittänyt kansastaan vaan imi Meridianin maan maagiset voimat kuiviin. Hän asui linnassaan ja näyttäytyi vain mutisijoille ja uskolliselle palvelijalleen Cedricille. Phobos halusi Elyonin mittaamattomat voimat itselleen, jotta hän voisi valloittaa muitakin maailmoja, mutta epäonnistui tavoitteessaan W.I.T.C.H.-tyttöjen ansiosta ja Elyon nousi oikeutetusti valtaistuimelleen. Phobos ja Cedric suljettiin Kandrakarin Sumujen torniin. Phobos onnistui pääsemään sieltä pois Endarnon, Sumujen tornin vartijan hahmossa. Hän osoittautui varsin taitavaksi manipuloimaan ihmisiä ja onnistui melkein valituttamaan itsensä oraakkeliksi Endarnona, mutta paljastui lopulta ja ollen liian ylpeä antautuakseen ja mennäkseen takaisin vankilaan sumujen torniin, hän hyppäsi Kandrakarin tornista alas tyhjyyteen, ikuiseen pudotukseen. Ennen sitä Phobos oli piilottanut Ajan Tuuli-nimiseen taikariipukseen väkevän paluuloitsun, jonka avulla palaisi takaisin jos epäonnistuisi. Phobos oli Endarnon hahmossa antanut riipuksen Cornelialle, jotta aika Heatherfieldissä pysähtyisi vartijoiden poissa ollessa. Vartijat sekä muut luulivat Phoboksen hävinneen ja olevan ikuisesti Kandrakarin tyhjyydessä, mutta Phobos palasi. Ollen lähes olematon, tyttöjen iskut eivät vaikuttaneet häneen. Phobos olisi palannut omaksi itsekseen heti, kun Ajan Tuuli olisi valunut tyhjiin, mutta Cornelian Napoleon-kissa pudotti sen vahingossa akvaarioon. Sitten vartijat tuhosivat Phoboksen näennäisen lopullisesti.
* **Cedric**

Lordi Cedric oli Phoboksen uskollinen palvelija, kun Phobos hallitsi Meridiania. Hän pystyi muuntautumaan liskomaiseksi hirviöksi, joka oli hänen oikea ulkomuotonsa. Cedric on horoskoopiltaan vesimies. Hän kertoi Elyonille tarinan alussa totuuden Elyonin vanhemmista ja kotimaasta ja vei hänet Meridianiin. Cedricin unelma oli tulla mutisijaksi, herransa äärimmäiseksi palvelijaksi. Kun Phobos oli päässyt Sumujen tornista, Cedric sai hoitaa Phoboksen antamia tehtäviä Heatherfieldissä ja tarkkailla W.I.T.C.H.-tyttöjä tavoitteenaan lopulta tuhota heidät. Phoboksen petettyä hänet Cedric asettui entistä mestariaan vastaan. Cedric päätyi Phoboksen mukana takaisin Sumujen torniin. Oikea Oraakkeli armahti hänet ja lähetti asumaan ilman taikavoimiaan Heatherfieldiin kirjakauppaansa, jossa hän oli jo tarinan alussa pitänyt majaa. Cedric sai käsiinsä Elementtien kirjan, houkutteli Mattin sen vangiksi ja auttoi W.I.T.C.H.-tyttöjä tulkitsemalla kirjan lausumia salaperäisiä arvoituksia maagisien elementtikivien olinpaikoista. Tosin Cedricin syy auttaa tyttöjä ei ollut aivan rehellinen, vaan tähtäimessä oli jälleen kerran kosto vartijoille. Juonittelija alkoi kuitenkin tuntea jotain Orubea kohtaan, eikä tunne ollut aivan yksipuolinen. Cedric auttoi vartijoita ja Orubea jatkamaan matkaansa uhraamalla oman henkensä Elementtien kirjalle ja petti samalla Jonathan Ludmooren, jolle oli luvannut Kandrakarin sydämen omaa vapauttaan vastaan. Juuri ennen kuolemaansa hän myönsi Orubelle tunteensa ja Cedricin muututtua musteeksi Orube kirjoitti sillä Elementtien kirjan viimeisen luvun nimeksi "Hyvästi".
* **Matt Olsen**

Matt on horoskoopiltaan leijona. Hän käy samaa koulua kuin W.I.T.C.H.-tytöt. Hän soittaa kitaraa ja laulaa Cobalt Blue-nimisessä yhtyeessä, joka on toiminut myös itse Karmillan lämppärinä. Siksi hän on monien tyttöjen salainen ihastuksen kohde. Matt oleilee kuitenkin mieluummin isoisänsä eläinkaupassa pörröisten eläinten joukossa kuin faniensa kanssa. Matt ja Will olivat olleet ihastuneita toisiinsa jo pitkään, mutta molemminpuolinen ujous ja harmilliset kömmähdykset toivat mutkia matkaan. He päätyivät pariksi. Will on kertonut Mattille kaiken Kandrakarista ja heidän maagisista tehtävistään ja Matt on lopulta tavallaan heidän "tukihenkilönsä" Heatherfieldissä. Matt joutui maagisen Elementtien kirjan sisään vangiksi, ja pelastaakseen hänet W.I.T.C.H.-jengin täytyi kerätä elementtikivet saadakseen Elementtien kirjan auki, mutta kun se oli tehty, täytyi vielä käydä koko kirja luku luvulta läpi ja vartijat huomasivat, että se olikin mystisen Jonathan Ludmooren päiväkirja. Viimeinen luku häämötti jo edessä, mutta Ludmoore halusi vielä Kandrakarin sydämen ja elementtien mahdin itselleen, aikoen tuhota Mattinkin siinä sivussa, mutta tytöt ja Orube saivat lopulta Mattin pelastettua Cedricin uhrauksella.
* **Yan Lin**

Yan Lin on Hay Linin omalaatuinen isoäiti, joka kuoltuaan siirtyi Kandrakariin, jota hän oli palvellut jo ennen kuolemaansakin. Ennen kuolemaansa hän kuitenkin kertoi Willille, Irmalle, Taraneelle, Cornelialle ja Hay Linille heidän olevan Kudoksen nuoria vartijoita. Yan on itse entinen vartija, joka hallitsi ilmaa. Hänen lisäkseen muut vartijat olivat Cassidy, Halinor, Kadma ja Nerissa. Kun Himerish eli Oikea Oraakkeli luopui kaikkivaltiudestaan ja perusti Triumviraatin, hän jakoi mahtinsa ja vastuunsa sekä Endarnon että Yan Linin kanssa.
* **Kadma**

Kadma hallitsi maan voimia siihen asti, kunnes tuli uusien vartijoiden vuoro. Hän oli seurannut Willin elämää Halinorin kanssa jo silloin, kun Will asui vielä Fadden Hillissä molempien vanhempiensa kanssa. Koska hän ja Halinor eivät hyväksyneet Himerishin päätöstä antaa Kandrakarin sydäntä Cassidyn huostaan, heidät erotettiin Kandrakarista. Kadmalla on myös lemmikkilintu Tirppa.
* **Cassidy**

Cassidykin palveli Kandrakaria veden vartijana, mutta omalla hengellään. Cassidy sai vain hetkeksi Kandrakarin sydämen, koska Nerissa vaikutti liian kiintyneeltä siihen hoitaakseen tehtäväänsä, mutta Nerissa anasti sen häneltä ja tuhosi samalla Cassidyn. Will näki Cassidyn yhden kerran ja puhui hänen kanssaan. Cassidy antoi oman lahjansa Willille: tähden, joka toimii jonkin aikaa Kandrakarin varastetun sydämen tilalla. Lopulta nämä kaksi maagista esinettä sulautuivat yhteen.
* **Halinor**

Halinor hallitsi ennen tulen voimia. Hän perusti Kadman kanssa Nousevan tähden säätiön, mutta lopulta Kadma toimi yksin. Juuri Halinorin päiväkirjasta W.I.T.C.H.-tytöt saivat vihjeitä Cassidyn tähden olemassaolosta.
* **Nerissa**

Nerissa oli yksi Kandrakarin vartijoista, sydämen kantaja. Hän tuhosi Cassidyn raivon sokaisemana ja varasti häneltä Kandrakarin sydämen. Siitä hän sai rangaistuksen: Nerissa suljettiin Thanson-vuorelle ja Nerissa pääsi vapaaksi vain, jos yhdessä henkilössä yhdistyy viisi elementtiä: se tapahtui Kandrakarin soturin Luban avustamana, vaikka Luba ei tarkoituksella auttanut Nerissaa. W.I.T.C.H. -tyttöjä Nerissa piinasi esimerkiksi painajaisilla, mutta loppujen lopuksi tytöt voittivat Nerissan. Nerissa soitti aina samaa sävelmää, *Nerissan liverrystä*, poikkihuilulla. Hay Lin oli ainoa tytöistä joka oli immuuni painajaisille, sillä ennen Nerissan julmaa tekoa, olivat Yan Lin ja Nerissa hyviä ystäviä.
* **Himerish**

Himerish tai Oikea Oraakkeli on alkujaan Basiliadesta, samasta paikasta kuin Orubekin. Hänet erotettiin oraakkelin tehtävistä Phoboksen Endarnon ruumissa ollessaan esittämien syytteiden takia. Himerish joutui palaamaan takaisin Basiliadeen, mutta Orube löysi hänet ja toi Heatherfieldiin, Maahan. Yhdessä hän ja W.I.T.C.H.-jengi voittivat Phoboksen viimeisen kerran.
* **We**

We, pieni karvapalloa muistuttava riiviö tuli Himerishin mukana Basiliadesta Kandrakariin ja sai kodin Oruben luota. Harmiksi Orube oli allerginen Welle. Wellä on erikoisominaisuuksia, joista W.I.T.C.H.-tytöt tietävät vain muutaman, esimerkiksi sen, että We osaa muuttua näkymättömäksi, vaikka häntä jääkin silloinkin näkyväksi. Irma keksi antaa We:lle nimen, koska sen tassunpohjissa olivat W ja E. We asuu Heatherfieldissä W.I.T.C.H.-tyttöjen kanssa. We löysi kirjakaupan kellarista Kandrakariin vievän portin. We:n "salainen" ihastus on Cornelia. We kulkee usein Hay Linin tai Oruben kanssa
* **Joel Wright**

Joel on Irman hyvä ystävä. Hän käy samaa koulua, kuin W.I.T.C.H.- tytöt. Hän tutustui Irmaan rock-artistin Karmillan konsertissa, kun huomasi, että heillä ovat täsmälleen samanlaiset fanipaidat. Joel soittaa bändissä Cobalt Blue ja on Peterin sekä Mattin hyvä ystävä. Vapaa-aikanaan Joel surffaa ja kuuntelee musiikkia. Joel on ihastunut Irmaan ja pitkään luuli, että Irmakin rakastaa häntä. Aluksi Irma ei pitänyt Joelista, mutta hänen tunteensa kääntyivät.
* **Peter Cook**

Peter on Taraneen noin lukioikäinen isoveli, neljä vuotta pikkusiskoaan vanhempi ja koko nimeltään Peter Lancelot Cook. Koulun lisäksi hän viettää aikaansa musiikin, urheilun ja ystävien parissa. Yleensä Peter keskittyy koripalloon ja surffaukseen, mutta monet muutkin vauhdikkaat lajit, kuten tennis kiehtovat häntä. Peterillä ja Taraneella on lämpimät välit. Vaikka Taranee varmasti kieltäisi kysyttäessä koko jutun, Peter on hänen henkilökohtainen suojelusenkelinsä monessakin mielessä. Peterillä ei ole tyttöystävää, mutta hän on koko sarjakuvan ajan ihastunut Corneliaan ja on oikeassa siinä uskossaan, että Corneliakin on ihastunut häneen.
* **Jonathan Ludmoore**

Ludmoore oli Epämailta kotoisin oleva Phoboksen alainen, joka loi Phoboksen käskystä Kudokseen portit, joiden sulkeminen oli W.I.T.C.H.-tyttöjen ensimmäinen tehtävä. Suoritettuaan tehtävänsä hän ei kuitenkaan palannut Meridianiin, vaan jäi asumaan Heatherfieldin lähellä sijaitsevaan huvilaan, Villa Ludmoreen. Siellä hän yritti Elementtien kirjan avulla saada elementtien voimat hallintaansa, mutta ei ollut kyllin vahva ja jäi vangiksi kirjan sisään. Lopulta Cedric, joka oli karkotettu maahan ilman taikavoimiaan, löysi kirjan ja kiinnostui siitä. Kirjan kanteen oli kuvattu kaksipäinen, suuren silmän ympärille kietoutunut lohikäärme.
Kun kirja puhui Cedricille, se käytti muinaista Meridianin kieltä. Se halusi hänen tuovan hänelle neljä elementtikiveä, joiden avulla hän pääsisi vapaaksi. Vastapalvelukseksi Ludmoore lupasi palkita Cedricin uusilla maagisilla voimilla. Cedric yritti kerran vihaisena väkisin avata kirjan, mutta se sinkoutui seinään ja jäi kiinni siihen. Se varoitti, että "jokainen, joka yrittää avata väkisin tämän kirjan, joutuu vangiksi sen sisälle." Se säästi Cedricin vain, koska tarvitsi häntä. Cedricin onnistui houkutella Matt Olsen kellariin, ja Cedricin poistuessa Matt yritti avata kirjan väkisin, ja jäi vangiksi sen sisälle.
Kirja lausui neljä arvoitusta, joiden avulla W.I.T.C.H.-tytöt löysivät elementtikivet ja avasivat kirjan viidestä lukosta neljä. Viimeiseksi Ludmoore halusi Kandrakarin sydämen, mutta kun Will ei suostunut siihen, Ludmoore imaisi W.I.T.C.H.-tytöt, Oruben ja Cedricin kirjan sisään. Tytöt selvittivät tiensä läpi kirjan, minkä aikana Ludmoore paljasti Cedricille, että tuhoaisi W.I.T.C.H.-tytöt, Orube ja Mattin heti, kun saisi elementtien voimat haltuunsa.
Cedricin pyynnöstä Ludmoore palautti tälle hänen maagiset voimansa. Hän varasti tytöille tietä osoittavat Kandarakarin elementtikortit. Sitten hän ilmestyi tytöille käärmehahmossaan ja esitti Ludmooren tarjouksen: hän halusi Kandrakarin sydämen Mattia vastaan (mikä ei pitänyt paikkaansa). Kun Orube kielsi Williä, Ludmoore yritti tuhota hänet, mutta Cedric esti häntä. Hän palautui heikkona ihmishahmoonsa. Hän päästi elementtikortit johdattamaan tien viimeisen luvun korttien ilmoittamalle ovelle. Luvun ovi avautuisi kirjoittamalla sen nimen oveen, mutta kynästä oli loppunut muste. Heillä oli kyllä toisesta luvusta tullut sulkakynä, mutta ei mustetta.
Cedric kertoi Orubelle, että Ludmoore ei pidä lupauksiaan, sekä todelliset tunteensa häntä kohtaan. Sitten Cedric katosi muuttuen musteeksi. Sen avulla Orube kirjoitti viimeisen luvun otsikon: Hyvästi. Viimeisestä luvusta he löysivät suuren, musteen täyttämään tiimalasiin vangitun Mattin. Ludmoore esittäytyi ja halusi sydämen vastineeksi Mattista. Orube ei voinut varoittaa Williä, koska luvun otsikon kirjoittaminen tuntui vieneen häneltä puhekyvyn. Will luovutti sydämen, mutta Ludmoore ei voinut pitää sitä kädessään, koska luovuttamisen ja vastaan ottamisen on tultava sydämestä. Samalla sydän särkee tiimalasin, ja Matt on taas vapaa.
W.I.T.C.H.-tyttöjen juhliessa Ludmoore muuttaa itsensä lohikäärmehahmoonsa ja nappaa Mattin. Ludmoore yrittää tuhota vartijat, mutta he muuttuvatkin osaksi elementtejään: Taranee tuleksi, Hay Lin ilmaksi, Irma vedeksi, Cornelia maaksi ja Kandrakarin sydän loimuaa energiasta. He hyökkäävät, mutta heidän huomaamattaan Ludmoore nappaa Kandrakarin sydämen ja imee vartijoiden voimat taas itseensä. Hän kuitenkin unohti Mattin, joka otti kirjan ja pyyhki Ludmooren nimen, kun se mainittiin kirjassa ensi kerran, jolloin se poistuu kaikilta muiltakin sivuilta, ja Ludmoore sulaa musteeksi. Sitten, Mattin kirjoittaessa kirjan viimeisiä sanoja, Irma haihduttaa mustetahran ja Hay Lin hajottaa sen taivaan tuuliin. Sitten kirja päätetään viimeiseen sanaan: Loppu! Oruben halatessa surullisena kirjaa elementtikortit saapuvat ja vievät W.I.T.C.H.-tytöt, Oruben ja Mattin Kandrakariin. Orube jäi sinne, halaten suruissaan Elementtien kirjaa, onneksi kyeten sentään taas puhumaan.
* **Tecla Ibsen**

Tecla Ibsen on vanha rouva, jonka ainoa tavoite on pysyä ikusesti nuorena. Siksi hän langettaa ragorlangin, joka on ikään kuin ihmisen paha puoli. Ragorlang imee uhrinsa elinvoimat ja antaa ne omistajalleen. Teclan apurina toimii hänen rakas aviomiehensä Karl. Hay Linin ollessa Ericin luona Openhillissä ragorlang hyökkäsi hänen kimppuunsa. Silloin Tecla ymmärsi, että jos hän saisi W.I.T.C.H.-tyttöjen elinvoimat itselleen, hänestä tulisi nuori ilman muiden elinvoimia. W.I.T.C.H.-tyttöjen voimista tuli Teclan pakkomielle. We:n mokan takia Tecla sai voimia, jolla hän pystyi langettamaan viisi ragorlangia (joiden rinnassa komeili kunkin elementin symboli) yhden sijaan. W.I.T.C.H.-tytöt saivat kuitenkin kukistettua ragorlangit ja suljettua ne ragorlangmetsästäjä Folknerin ragorlangansaan. Folkner sulatti itsensä ragorlangeihin ja viimeisen taistelun tullessa Tecla menehtyi yrittäessään saada ragorlangeja takaisin itselleen. Nyt Tecla on aloittanut uuden elämän kandrakarissa oraakkelin pyynnöstä.

* **Karl Ibsen**

Karl Ibsen on Teclan rakas aviomies,joka auttaa Teclaa kaikessa. Karl auttoi Teclaa jopa hankkimalla uhreja ragorlangeille. Loppujen lopuksi Karl alkoi kuitenkin hangoitella Teclaa vastaan ja lopulta jopa kieltäytyi auttamasta tätä. Karl kuoli syöksyessään ragorlangin hyökkäyksen eteen ja Tecla säästyi. Teclakin kuoli myöhemmin ja nyt he viettävät uutta elämää kandrakarissa oraakkelin pyynnöstä.

* **Folkner**

Folkner on ragorlangmetsästäjä, joka tietää W.I.T.C.H.-tyttöjen salaisuuden ja auttoi heitä kukistamaan Teclan rakentamansa ragorlangansan avulla. Folkner oli Sheffiel Institutissä muka silmälääkäri ja etsi potilaittensa silmistä merkkejä ragorlangeista. Hän onnistui löytämään Hay Linin silmistä merkin ja ryhtyi auttamaan heitä Teclan kukistamisessa. Lopulta, kun ragorlangit oli viety Teclalta, hän sulatti ragorlangin itseensä ja muuttui pahaksi. W.I.T.C.H.-tytöt käyttivät kuitenkin hänen omaa asettaan tekijäänsä vastaan ja imivät sekä ragorlangit sekä Folknerin ragorlangansa sisälle. 

* **Laura Steedson**

Laura Steedson oli Jensens Dance Academyn uusi opettaja, joka oli aluksi todella tiukka. Laura Steedson seurusteli tanssija Hector Lurien kanssa. Kun Hay Lin ei päässyt ystäviensä tapaan pääsykokeesta läpi, hän pyysi uusintamahdollisuutta. Hay Linin päättäväisyys teki Lauraan vaikutuksen ja niin he ystävystyivät. Myöhemmin Laura auttoi W.I.T.C.H.-tyttöjä esityksien valmisteluissa. Laura Steedson kuoli yllättäen numerossa 84.

* **Varjojen äiti**

Varjojen äiti on entiseltä nimeltään Meter. Meter oli kevään kuningatar, jonka jalanjäljissä kaikki puhkesi kukkaan. Ylpeys sekoitti kuitenkin Meterin pään ja hän käytti voimiaan muuttuakseen hirviöksi. Meter hyökkäsi Kandrakariin vihreän pataljoonansa kanssa. Muut elementtien valtiattaret (tulen, ilman ja veden) nousivat vastarintaan ja lopulta kukistivat Meterin. Meter tuomittiin tyhjyyteen. Jotenkin Meter onnistui taas juurtumaan ja hän istutti mustan siemenen kandrakariin. Vaikka Kandrakar suljettiin ulkopuolisilta uhilta, musta siemen kasvoi puuksi ja sai koko kandrakarin valtaansa. Samalla se teki rakoja kandrakaria suojaavaan panssariin, jonka kautta Varjojen äiti pääsi kulkemaan kandrakariin. W.I.T.C.H.-tytöt (joilla oli uudet voimansa) onnistui kuitenkin kukistamaan Varjojen äidin tekemällä puhtaasta ystävyydestä taikahahmon, joka kukisti Varjojen äidin ja kivetti lopuksi Varjojen äidin ja itsensä.

* **Martin Tubbs**

Martin Tubbs on Irman ystävä. Hän kuuluu Heatherfieldin Oiviin Otsoihin ja on kirjeenvaihdossa ranskalaisen tytön kanssa. Martin on ollut ihastunut Irmaan.

* **Grumperit**

Grumperin siskokset toimittavat Heatherfieldin lehteä ja etenkin juorupalstaa. Grumperien jutut ovat saaneet monet henkilöt raivon partaalle. Grumperit ovat tunnollisia oppilaita ja tulevat kouluun kipeinäkin. He ovat osallistuneet myös Miss Tavis -kilpailuun, joka näytettiin televisiossa.

* **Karmilla**

Karmilla on kuuluisa rock-tähti, jota mm. Irma fanittaa. Sheila on Karmillan ystävä ja Matt Olsen on ollut Karmillan kitaristina.

* **Uriah, Kurt ja Laurent**

Uriah, Kurt ja Laurent ovat Sheffield Instituten pahikset. He ovat jääneet ainakin kerran luokalle. Uriahin jengi nähtiin jo ensimmäisessä tarinassa, kun he keksivät piilottaa kurpitsaan ilotulitusraketteja. Sen jälkeen Uriahin jengi on mm. varastanut yhden koulun oppilaan kellon ja varastanut lentoliput.
'

* **Erin**

Erin nähtiin ensimmäistä kertaa sarjakuvassa Riidankylväjä, jossa hän palveli Tecla Ibseniä ja hän otti Irman hallintaansa. Tecla oli kertonut Erinille että tytöt olivat lähettäneet kauan sitten ragorlangit hänen korikylänsä kimppuun ja siksi Erin tahtoi kostoa.

  

W.I.T.C.H.-lehti ilmestyi joka kuukauden ensimmäinen keskiviikko. Aikakirjoihin on kerätty lehdissä julkaistuja sarjakuvia.

Saagat
------

**Saaga** tarkoittaa W.I.T.C.H.-maailmassa jatkuvajuonista tarinaa, jonka pituus on noin 12 lehteä. Jokaisessa saagassa on selkeä pääjuoni, joka kertoo W.I.T.C.H.-tyttöjen taikavoimista, sekä useita sivujuonia, jotka kertovat W.I.T.C.H.-tyttöjen arkielämästä. Meneillään oleva saaga on järjestyksessä kahdeksas.

**Ensimmäinen saaga: Kaksitoista porttia**

Tässä saagassa esiteltiin mm. Caleb (Cornelian ensirakkaus), julmat Phobos ja Cedric sekä Elyon. Tässä saagassa tytöt saivat ensi kertaa voimansa ja yrittivät tutustua niihin. Heidän tehtävänsä on sulkea heidän kaupungissaan olevia portaaleja, jotka johtavat toiseen maailmaan Meridianiin. Meridiania johtaa julma Prinssi Phobos, joka haluaa riistää siskonsa Elyonin voimat itselleen, joiden W.i.t.c.h. tyttöjen on pysäytettävä.

* 1/2002 (1): Halloween
* 2/2002 (2): Kaksitoista porttia
* 3/2002 (3): Toinen ulottuvuus
* 4/2002 (4): Vapauttakaa Taranee!
* 5/2002 (5): Meridianin valo
* 6/2002 (6): Valheiden verkko
* 7/2002 (7): Polkunne kohtaavat vielä...
* 8/2002 (8): Mustat ruusut
* 9/2002 (9): Neljä lohikäärmettä
* 10/2002 (10): Silta maailmojen välillä
* 11/2002 (11): Valon kruunu

  

**Toinen saaga: Kandrakarin sydän**

Tässä saagassa W.i.t.c.h.-jengi tutustui Kandrakarin sydämen entiseen vartijaan Nerissaan, joka halusi epätoivoisesti saada sydämen takaisin. Nerissa loi itselleen neljä apuria, Khorin, Tridarcon, Shagonin ja Ceneren. Yhdessä apureidensa kanssa Nerissa haluaa kostaa Kandrakarille hänen vangitsemisesta. Tytöt saivat myös tietää muista entisistä Kandrakarin vartijoista: Cassidy (vesi), Halinor (tuli) ja Kadma (maa). Hay Linin isoäiti Yan Lin (ilma) oli myös entinen vartija. 

* 1/2003 (12): Nyt ja aina
* 2/2003 (13): Tiedän, kuka olet
* 3/2003 (14): Harha-askelia
* 4/2003 (15): Vaikeita valintoja
* 5/2003 (16): Nerissan merkki
* 6/2003 (17): Pahin painajaisesi
* 7/2003 (18): Kesämuistoja
* 8/2003 (19): Toinen totuus
* 9/2003 (20): Will väärillä jäljillä
* 10/2003 (21): Hyökkäys Kandrakariin
* 11/2003 (22): Särkynyt sydän
* 12/2003 (23): Alkuja ja loppuja

  

**Kolmas saaga: Arkhantaan ja takaisin**

Tässä saagassa Taranee alkaa kapinoimaan oraakkelia vastaan ja jättää ryhmän tilapäisesti. Samalla W.i.t.c.h.-jengin vastassa on satumaisen Arkhanta-maailman valtias Arik, jolla on vaarallinen ase: suonoita Yua, joka pystyy toteuttamaan Arikin jokaisen toiveen. Arik oli halunnut oraakkelin parantamaan poikansa, mutta tämän kieltäytyi parantamasta hänet. Arik meni suolle ja pyydysti Yuan ja toivoi parantavan poikansa Maqin, mutta epäonnistuttuaan siinä Arik halusi Yuan olevan hänen palvelijansa. Myös Interpolin agentit haluavat selvittää W.i.t.c.h. tyttöjen salaisuuden. Myös tyttöjen Astraalimarjat alkavat kapinoida heitä vastaan. Tässä saagassa W.I.T.C.H. tutustui myös Orubeen, nuoreen soturiin, joka tuli vähäksi aikaa Taraneen tilalle ryhmään.

* 1/2004 (24): Luota minuun
* 2/2004 (25): Veden varjot
* 3/2004 (26): Kiristystä
* 4/2004 (27): Kapina
* 5/2004 (28): Niin lähellä, niin kaukana
* 6/2004 (29): Pienempi paha
* 7/2004 (30): Olipa kerran...
* 8/2004 (31): Hiljaisuuden ääni
* 9/2004 (32): Valheita ja valtapelejä
* 10/2004 (33): Lahjoista suurin
* 11/2004 (34): Varjoelämää
* 12/2004 (35): Heijastuksia

  

**Neljäs saaga: Basiliaden Endarno**

Tässä saagassa oraakkeli (oikealta nimeltään Himerish) potkittiin pois Kandrakarista maanpakoon synnyinmaahansa Basiliadeen, josta myös Orube on alkujaan kotoisin. Uudeksi oraakkeliksi nousi julma ja vallanhimoinen Endarno, joka kuitenkin ennen oli ollut lempeä ja oikeudenmukainen. Elyonin julma isoveli Phobos oli nimittäin vaihtanut hänen mielensä Endarnon ruumiseen ja toisinpäin. Phobos oli vapauttanut Cedricin, ja yhdessä he olivat aikeissa tehdä Phoboksesta uutta oraakkelia. Phobos halaiji samalla myös Kandrakarin sydäntä sekä Elyonin hallussa olevaa Valon kruunua. Viime hetkellä Will ja kumppanit tajusivat Endarnon olevan huijari ja he saivat tämän paljastettua. Phobos heittäytyi tyhjyyteen ja Cedric vietiin uudestaan tyrmään.

* 1/2005 (36): Vapaat sielut
* 2/2005 (37): Tuomio
* 3/2005 (38): Kuuntele sydäntäsi
* 4/2005 (39): Kristalliperhonen
* 5/2005 (40): Salaisuuksista suurin
* 6/2005 (41): Koko totuus
* 7/2005 (42): Vanki
* 8/2005 (43): Valon taika
* 9/2005 (44): Ei enää koskaan yksin
* 10/2005 (45): Pettureita ja petoksia
* 11/2005 (46): Rohkeuden voima
* 12/2005 (47): Ajan hiekka

  

**Viides saaga: Elementtien kirja**

Tässä saagassa Oraakkeli alkoi pohtia, että Cedricissäkin saattaisi esiintyä hyviä puolia, ja niinpä hän lähetti Cedricin Maahan W.I.T.C.H.-tyttöjen valvontaan. Cedric sai kuin saikin inhimillisiä piirteitä, muttei silti pystynyt luopumaan kostosuunnitelmistaan. Niinpä hän sopi salaperäisen Elementtien kirjan kanssa sopimuksen: jos W.I.T.C.H.-jengi tuo Elementtien kirjalle viisi elementtikiveä, kirja palauttaisi Cedricille tämän voimat. Saadakseen W.I.T.C.H.-tytöt liittoon itsensä kanssa Cedric kaappaa Mattin kirjan sisään. W.I.T.C.H.-tytöt saavat elementtikivet, ja kirjan sisällä piileskelevä Jonathan on saamassa voiton, kunnes Matt tekee rohkaisevan liikkeen, joka saa Jonathanin hukkumaan musteeseen. Myös Cedric kuolee, uhraten itsensä rakkautensa Oruben puolesta.

* 1/2006 (48): Uudet tuulet
* 2/2006 (49): Haaveita ja haasteita
* 3/2006 (50): Tähtiin kirjoitettu
* 4/2006 (51): Voimien vuo
* 5/2006 (52): Kirjan katse
* 6/2006 (53): Suloinen sävel
* 7/2006 (54): Viimeinen halaus
* 8/2006 (55): Uusi päivä
* 9/2006 (56): Arvoitus
* 10/2006 (57): Muistojen saari
* 11/2006 (58): Harhanäkyjä
* 12/2006 (59): Tulen ydin
* 1/2007 (60): Maa ja ilma
* 2/2007 (61): Kirjan maailma
* 3/2007 (62): Viimeinen luku

  

**Kuudes saaga: Ragorlang**

Tässä saagassa W.I.T.C.H.-tyttöjä vastaan asettuu paha Tecla Ibsen, jonka apurina toimii hänen aviomiehensä Karl. Teclan tavoite on pysyä ikuisesti nuorena. Siihen tarkoitukseen hän langettaa ragorlangin, joka imee hitaasti uhrinsa elinvoimat ja ajatukset ja antaa ne omistajalleen. Ragorlang on kuin ihmisen paha puoli. Yhdessä aviomiehensä Karlin kanssa Tecla varastaa nuorten elinvoimat ja ajatukset. Epäonnekkaan sattuman vuoksi Hay Lin joutui Teclan kynsiin. Silloin Tecla tajusi, että jos hän saisi W.I.T.C.H.-tyttöjen erikoisvoimat, hänestä tulisi nuori. Monien yllättävien käänteiden jälkeen W.I.T.C.H.-tytöt ja ragorlanginmetsästäjä Folkner saavat Teclan kukistettua. Folkner kuitenkin sulattaa itsensä ragorlangeihin ja W.I.T.C.H.-tytöt käyttävät ragorlang-ansaa tekijäänsä vastaan. Myös Tecla yrittää saada ragorlangit taas haltuunsa. Taistelun tuoksinnassa Tecla ja Karl kuitenkin kuolevat, ja oraakkeli antaa heille tilaisuuden aloittaa uuden elämän kandrakarissa. 

* 4/2007 (63): Lähtöjä ja paluita
* 5/2007 (64): Huutava mies
* 6/2007 (65): Kukka vain
* 7/2007 (66): Muistojen kuvajaisia
* 8/2007 (67): Riidankylväjä
* 9/2007 (68): Pimeä puoli
* 10/2007 (69): Yli rajojen
* 11/2007 (70): Jymyjuttu
* 12/2007 (71): Pelon jäljet
* 1/2008 (72): Vihreä välähdys
* 2/2008 (73): Sydämen varjo
* 3/2008 (74): Sydämen valo

  

**Seitsemäs saaga: Uusi voima**

Tässä saagassa Matt on siirtynyt Kandrakarin palvelukseen ja varastaa W.I.T.C.H.-tyttöjen voimat, jotta he voisivat vastaanottaa uudet voimat. Samaan aikaa Varjojen äiti on kylvänyt mustan puun siemenen Kandrakariin ja Kandrakar päätetään sulkea ulkopuolisilta uhilta. W.I.T.C.H.-tytöt joutuvat yksi kerrallaan etsimään voimiensa juuret. He onnistuivat. Varjojen äiti onnistuu tunkeutumaan Kandrakariin, jonka mustasta siemenestä on kasvanut puu, joka hallitsee koko Kandrakaria. W.I.T.C.H.-tytöt lähtevät hänen peräänsä ja lopulta kukistavat hänet. Oraakkeli on suruissaan, että vei koko kandrakarin ja kaikki sen valvomat universumit vaaraan. Sen takia hän päättää luovuttaa vallan Hay Linin isoäidille, Yan Linille. Muutosten aika alkaa Kandrakarissa. Oraakkeli lähtee vähin äänin pois, mutta välittää vartijoille kiitoksensa kaikesta.

* 4/2008 (75): Olet kuin ennen
* 5/2008 (76): Maa
* 6/2008 (77): Tähdenlentoja
* 7/2008 (78): Tuli
* 8/2008 (79): Vesi
* 9/2008 (80): Suuria tunteita
* 10/2008 (81): Ilma
* 11/2008 (82): Energia
* 12/2oo8 (83): Takaisin Kandrakariin
* 1/2009 (84): Yhteiset askelet
* 2/2009 (85): Minä olen te
* 3/2009 (86): Sydämessä

  

**Kahdeksas saaga: Uusi aika**

Tässä saagassa Hay Lin aloittaa lapsenvahdin työn koska haluaa hiukan itsenäisyyttä. Samalla hän tutustuu pieneen poikaan nimeltä Henry. Pian hän huomaa, että poika tekee maagisia asioita vain sormea osoittamalla. Hay Lin haluaa esitellä Henrylle ja hänen äidilleen Gretalle muut tytöt ja kertoa, että magia on vain hyvästä. Heatherfieldiin on perustettu herra Takedan johtaman Takeshita Inc.:n pääkonttori. Takeda haluaa pelastaa tyttärensä Marikon, joka on joutunut oudon loitsun valtaan. Hänellä on myös toinen tytär nimeltä Shinobu, joka on isälleen kuin ilmaa.

* 4/2009 (87): Kylmää taikaa
* 5/2009 (88): Kuka teistä?
* 6/2009 (89): Avain kesään
* 7/2009 (90): Maagisia kohtaamisia
* 8/2009 (91): Paljon enemmän
* 9/2009 (92): Ei enää ikinä yksin
* 10/2009 (93): Arvoitus kaukaa
* 11/2009 (94): Totuuden aika
* 12/2009 (95): Kyynelvuo
* 1/2010 (96): Kehtolaulu
* 2/2010 (97): Maaginen pakettimatka
* 3/2010 (98): Seuraava luku
* 4/2010 (99): Huimia hyppyjä

  

**Yhdeksäs saaga: 100% Witch**

* 5/2010 (100): 100% magiaa; Tukka hyvin kaikki hyvin (100% W.I.T.C.H.)
* 6/2010 (101): Tähdenlento; Monikäyttöinen lahja (The Nascent Star)
* 7/2010 (102): Ensimmäinen päivä; Pää pyörällä (The First Day)
* 8/2010 (103): Kuka olet?; Päivän hyvä työ (The One You're Not)
* 9/2010 (104): Toinen maailma; Hätä keinot keksii (Another World)
* 10/2010 (105): Eläinrata; Rakkaus on sokea (One Letter From a Dream)
* 11/2010 (106): Se oli kohtalo; Tuplahämäys (Zodiac)
* 12/2010 (107): Kirje täynnä toiveita (It was Fate)
* 1/2011 (108): (A Father's Heart)
* 2/2011 (109): (The Green Truth)
* 3/2011 (110): (Magical Moms)
* 4/2011 (111): (Teamwork)
* 5/2011 (112): (First Days)
* 6/2011 (113): (The Long Kiss)
* 7/2011 (114): (Back to School)
* 8/2011 (115): (A Special Journey)
* 9/2011 (116): (The Right Distance)
* 10/2011 (117): (The Best Party)

  

**Kymmenes saaga: The Ladies vs. W.I.T.C.H.**

* 11/2011 (118): (All In A Day)
* 12/2011 (119): (Music In The Air)
* 1/2012 (120): (Lady Giga)
* 2/2012 (121): (Ten Years Later)
* 3/2012 (122): (Mathematically Possible)
* 4/2012 (123): (Lady Crash)
* 5/2012 (124): (A Puppy for a Friend)
* 6/2012 (125): (The Other Part)
* 7/2012 (126): (Lady Kimikal)
* 8/2012 (127): (Embrace)
* 9/2012 (128): (A Single Word)
* 10/2012 (129): (Away From the Heart)
* 11/2012 (130): (A New Friend)

  

**Yhdestoista saaga: Magical Sovereign**

* 12/2012 (131): (The Magic of Emotion)
* 1/2013 (132): (Together Again)
* 2/2013 (133): (Little Magic)
* 3/2013 (134): (Tomorrow)
* 4/2013 (135): (Summer Time)
* 5/2013 (136): (Sportingly Stylish)
* 6/2013 (137): (I Love London!)
* 7/2013 (138): (A Different World)
* 8/1013 (139): (Forever In Our Hearts)

Aikakirjat
----------

* *Aikakirjat 1* (2003, Sanoma Magazines Finland Oy, ISBN 9513220281)
sisältää tarinat: *Aika ennen taikaa*, *Halloween* (julkaistu lehdessä 1/2002), *Kaksitoista porttia* (2/2002)
* *Aikakirjat 2* (2003, Sanoma Magazines Finland Oy, ISBN 951-32-1559-8)
tarinat: *Toinen ulottuvuus* (julkaistu 3/2002), *Vapauttakaa Taranee!* (4/2002), *Meridianin valo* (5/2002)
* *Aikakirjat 3* (2004, Sanoma Magazines Finland Oy, ISBN 951-32-1751-5)
tarinat: *Valheiden verkko* (6/2002), *Polkunne kohtaavat vielä* (7/2002), *Mustat ruusut* (8/2002), *Neljä lohikäärmettä, osa 1* (9/2002)
* *Aikakirjat 4* (2003, Sanoma Magazines Finland Oy
tarinat: *Neljä lohikäärmettä osa 2* (julkaistu 9/2002), *Silta maailmojen välillä* (10/2002), *Valon Kruunu* (11/2002), *Nyt ja Aina* (1/2003)
* *Aikakirjat 5* (2003, Sanoma Magazines Finland Oy
tarinat: *Tiedän, kuka olet* (julkaistu 2/2003), *Harha askelia* (3/2003), *Vaikeita valintoja* (4/2003), *Nerissan merkki* (5/2003)
* *Aikakirjat 6* (2003, Sanoma Magazines Finland Oy
tarinat: *Pahin painajaisesi* (julkaistu 6/2003), *Kesämuistoja* (7/2003), *Toinen totuus* (8/2003), *Will väärillä jäljillä* (9/2003)
* *Aikakirjat 7* (2003, Sanoma Magazines Finland Oy
tarinat: *Hyökkäys Kandrakariin* (julkaistu 10/2003), *Särkynyt sydän* (11/2003), *Alkuja ja loppuja* (12/2003), *Luota minuun* (1/2004)
* *Aikakirjat 8* (2004, Sanoma Magazines Finland Oy
tarinat: *Veden varjot* (julkaistu 2/2004), *Kiristystä* (julkaistu 3/2004), *Kapina* (julkaistu 4/2004), *Niin lähellä, niin kaukana* (julkaistu 5/2004)
* *Aikakirjat 9* (2004, Sanoma Magazines Finland Oy
tarinat: *Pienempi paha* (julkaistu 6/2004), *Olipa kerran* (julkaistu 7/2004), *Hiljaisuuden ääni* (julkaistu 8/2004), *Valheita ja valtapelejä* (julkaistu 9/2004)
* *Aikakirjat 10*
tarinat: *Lahjoista suurin* (julkaistu 10/2004), *Varjoelämää* (julkaistu 11/2004), *Heijastuksia* (julkaistu 12/2004), *Vapaat sielut* (julkaistu 1/2005)

Ekstrat
-------

* 1 **Elyon Meridianin kuningatar**

Ensimmäinen sarjakuva ekstra kertoo Elyonista, Meridianin uudesta kuningattaresta. Tässä ekstrassa käydään läpi Elyonin uutta elämää ja miten hän lähtee tutkimaan valtakuntaansa. Lehden lopussa on kurkistus myös Elyonin päiväkirjasta.

* 2 **Caleb ja Cornelia -toinen ulottuvuus**

Toisessa sarjakuva ekstrassa on kaksi tarinaa miten jos Caleb olisi jäänyt Cornelian kanssa Heatherfieldiin ja jos Cornelia olisi jäänyt Calebin kanssa Meridianiin. Molempien versiossa tajutaan, että heidän maailmansa ovat liian erilaisia toisilleen

* 3 **Minun W.i.t.c.h. kesäni**

Tämä ekstra ei ole kokonaan sarjakuva ekstra vaan tämä ekstra toimii W.i.t.c.h. lukijoiden omana kesäpäiväkirjana. Lehdessä on myös yhdensivuisia sarjakuvia, horoskooppeja ja tyylivinkkejä.

* 4 **Kandrakarin sydän**

Tässä sarjakuva ekstrassa käydään läpi Kandrakarin historiaa ja myös siitä miten W.i.t.c.h.-tytöt pärjäsivät jos heillä olisi eri hallussaan eri luonnonvoimat. Lisäksi ekstrassa on kaksi peliä ja kandrakarin kartta.

* 5 **Halloween**

Tämä ekstra ei ole sarjakuva extra vaan tämä on 44-sivuinen halloween teemanumero. Tässä ekstrassa on Halloween-peli, W.i.t.c.h.-tyttöjen juhla vinkit, kaksi testiä ja jättihoroskooppi.

* 6 **Poikien planeetta**

Tässä sarjakuva ekstrassa keskitytään W.i.t.c.h.-tyttöjen "siviilielämään". Sarjakuva kertoo mitä W.i.t.c.h.-lehden sivujen tuttujen poikien päässä liikkuu ja myös Hay Linin syntymäpäiväjuhlasta. Lehdessä on myös liite, joka kertoo W.i.t.c.h.-lehden poikien ajatuksia ja luonteeistaan.

* 7 **Kandrakarin arvoitukset**

Tässä ekstrassa on 48-sivua tehtäviä, testejä ja sanaristikoita.

* 8 **Kesä 2005**

Tämä ekstra on tyyliopas, jonka avulla löydät oman kesätyylisi ja kehittelet sitä oman mieltymystesi mukaan. Ekstrassa on myös lomavinkkejä ja hauskoja testejä. 

* 9 **Sheffield**

Tämä ekstra kertoo W.i.t.c.h.-tyttöjen koulusta Sheffield Instutesta. Ekstrassa kerrotaan Sheffield koulun historiasta, tietoja W.i.t.c.h.-tytöistä ja monesta muusta heidän koulun opettajasta. Ekstrassa on myös lautapeli, kolme testiä, minijulisteita, taikavinkkejä ja myös tarroja.

* 10 **Halloween**

Tässä halloween teemanumerossa on kaksi testiä, tehtäviä, W.i.t.c.h.-tyttöjen juhlavinkkejä, tietoa halloweenista ja W.i.t.c.h. tyttöjen maailmasta, horoskooppeja ja halloween-koristeita. 

* 11 **Joulu 2005**

Tästä joulunumerosta löytyy 12-sivuinen joulu-sarjakuva, 8-sivuinen liite, jouluhoroskooppi, tyyli- ja lahjavinkkejä, pakettikortit.

* 12 **Julistelehti**

Tämä ekstra on W.i.t.c.h. lukijoiden pyynnöstä julistenumero. Siitä löytyy 24 julistetta, kolme testiä ja ystävänpäivä lahjavinkkejä.

* 13 **Orube**

Tämä sarjakuva ekstra kertoo Orubesta. 48-sivuisessa ekstrassa käydään läpi Oruben/Rebecca Rudolphin elämästä ja miten hän löytää oman paikkansa Heatherfieldistä.

* 14 **Musakesä**

Tämä ekstra on kesä- ja musapaketti. Lehdestä löytyy musa-aiheista tietoa, Taraneen tanssikoulusta, kesän tyylivinkit ja hauskan testin.

* 15 **Salaiset kansiot**

Tämä ekstra johdattelee lukijan mokanhallinnan ja salakielisten sanomien maailmaan. Tässä ekstrassa on W.i.t.c.h.-tyttöjen salaisuuksia, mokanhallintaohjeita ja myös toimituksen ja lukijoiden yllättäviä paljastuksia.

* 16 **Vuoden bileet**

Tämä ekstra on bileopas, jonka avulla voit järjestää kosmisimmat juhlat. Tässä ekstrassa on kaksi testiä ja juhlaohjeita. 

* 17 **Joulu 2006**

Tämä extra on 46-sivuinen joulusarjakuva.

* 18 **Viesti ystävälle**

Tämä 64-sivuinen ekstra on omistettu ystävyydelle ja viestinälle. Tästä ekstrasta löytyy lyhyitä sarjakuvia, testejä, tarroja ja muuta.

* 19 **Manga**

Tämä ekstra sisältää W.i.t.c.h.-tarinan alun mangaversiona ja ekstrassa on mukana Kaksitoista porttia-lautapeli.

* 20 **Kaksi kohtaloa**

Tämä sarjakuva ekstra kertoo Meridianin kuningattaresta Elyonista ja soturista Calebista ja heidän seikkailustaan. Ekstran mukana on tatuointeja.

* 21 **Joulu 2007**

Tässä ekstrassa on kaksipuolta toisessa puolessa on joulusarjakuva, lahjavinkkejä ja testi. Toinen puoli on piirustuskoulu, joka opettaa lukijan piirtämään W.i.t.c.h.-tytöt. Ekstran mukana tulee kalenteri vuodelle 2008.

* 22 **Muoti 2008**

Tässä ekstrassa sukelletaan muodin maailmaan. Ekstrassa on viisi sarjakuvaa missä W.i.t.c.h.-tytöt ratkovat pukeutumispulmia, testejä, kurkistus jokaisen W.i.t.c.h.-tytön vaatekaappiin, W.i.t.c.h.-tyttöjen uusien tyylien esittelyä ja juttuja muotisuunnittelijoista.

* 23 **Sporttikesä 2008**

Tässä sporttiekstrassa on 40-sivuinen sarjakuva tyttöjen arkielämästä, kolme sporttista testiä ja lehden mukana tulee W.i.t.c.h.-pinssejä.

* 24 **Muoti 2009**

Tässä ekstrassa on 20-sivua sarjakuvaa, minijulisteita, suunnittelu kilpailu ja kesäisiä trendi- ja tuunausvinkkejä.

* 25 **Halloween**

Tässä extrassa on 54-sivua sarjakuvaa, kaksipuolinen jätti juliste, kaksi halloween-koristetta ja horoskooppeja.

**\*Kesäpokkari 1** (2007)
Ensimmäinen kesäpokkari kertoo W.i.t.c.h.-tyttöjen "tavallisesta" elämästä. Pokkarissa on seitsämän W.i.t.c.h.-sarjakuvaa, jossa tytöt perehtyvät mm. jalkapalloon, ratsastukseen ja tanssiin. Kirjassa on myös kurkistus tyttöjen maailmaan.

**\*Kesäpokkari 2** (2008)
Toisessa kesäpokkarissa on 144-sivua sarjakuvaa. Taranee houkuttelee tytöt osallistumaan suureen G.L.A.M-kilpailuun. Tytöt huomaavat, että musikaalin teossa taikavoimista ei ole apua.

**\*Kesäpokkari 3** (2009)
Kolmanessa kesäpokkarissa on kymmenen uutta tarinaa, jossa nähdään W.i.t.c.h.-tytöt erilaisimpien tekstiviestitarinoiden päähenkilöinä. Tarinat vievät W.i.t.c.h.-tytöt uudenvuodenbileisiin, kuin pyöräretkellekkin.

* Koulupäiväkirja 2008–2009

Kirjat
------

* Kultainen lähde
* Myrskyn armoilla
* Haudattu salaisuus
* Jääkukka
* Sumuiset vedet
* Totuuden liekki
* Tehtävä menneisyydestä
* Kivinen haukka
* Kotkan kynnet
* Kultainen feeniks
* Yön kuningatar
* Tähden kosketus
* Taikaruusun maa
* Matka maan sydämeen
* Kamppailu sydämestä
* Taistelu syvyyksissä
* Kevään paluu
* Matkalla kotiin
* Pöllön varjo
* Smaragdilintu
* Simpukan salaisuus

Testi- ja tietokirjat
---------------------

* Kultainen testikirja - minä ja muut
* Maagisimmat testit
* Tyyli
* Kauneus
* Pojat
* Koulu
* Juhlat
* Ystävät
* Rakkaus
* Meidän jengi
* Salaisuudet
* Loma
* Sisustuksen maaginen kirja

Aiheesta muualla
----------------

* Kaikkien W.i.t.c.h.-maiden viralliset sivut